แฉคลิป อ้างครูโรงเรียนดัง ดึงกางเกงรั้งเป้านักเรียนชาย
โลกโซเชียลแฉคลิป อ้างครูโรงเรียนดัง ฝั่งธนฯ ดึงกางเกงรั้งเป้านักเรียนชายหน้าชั้นเรียน ซ้ำชอบลวนลามนักเรียนชายบ่อยครั้ง จี้ผู้บริหารชี้แจงโลกโซเชียลมีการแชร์คลิปจากผู้ใช้ทวิตเตอร์@BadStudent_แฉพฤติกรรมของครูโรงเรียนเอกชนแห่งหนึ่ง ซึ่งอ้างว่า เป็นครูของโรงเรียนชายล้วนแห่งหนึ่งย่านฝั่งธน โดยคลิปดังกล่าวซึ่งเป็นคลิปแอบถ่ายเหตุการณ์ที่เกิดขึ้นหน้าห้องเรียน โดยชายคนหนึ่งพยายามดึงขอบกางเกงของนักเรียนชายคนหนึ่ง เพื่อให้เป้ากางเกงดึงรั้งที่อวัยวะเพศ แม้นักเรียนจะพยายามหมุนตัวหนี แต่ครูชายก็ยังไม่ปล่อยมือจากขอบกางเกงซึ่งผู้ใช้ทวิตเตอร์ @BadStudent_ ตั้งคำถามว่า ลักษณะดังกล่าวเป็นการเล่นหรือลงโทษ? พร้อมอ้างว่า นักเรียนออกมาแฉว่าครูคนนี้มีพฤติกรรมชอบลวนลามนักเรียนชายอยู่เนืองๆ อีกทั้งยังเคยพูดชักชวนให้นักเรียนไป ดูด บุหรี่ที่บ้านของครูด้วยอย่างไรก็ตาม หลังจากที่เรื่องราวถูกแชร์ออกไป ชาวโซเชียลได้ตั้งคำถามว่า เป็นการกระทำที่เหมาะสมหรือไม่ พร้อมทั้งเรียกร้องให้ผู้บริหารของโรงเรียนออกมาชี้แจงในประเด็นดังกล่าวด้วย.(ชมคลิปที่นี่)
โลกโซเชียลแฉคลิป อ้างครูโรงเรียนดัง ฝั่งธนฯ ดึงกางเกงรั้งเป้านักเรียนชายหน้าชั้นเรียน ซ้ำชอบลวนลามนักเรียนชายบ่อยครั้ง จี้ผู้บริหารชี้แจง 
ครูทำโทษเด็ก,โรงเรียน,ฝั่งธน,ดึงรั้งกางเกง,ลวนลาม,ข่าวโซเชียล,ข่าวทั่วไป